ଜିଲ୍ଲା ନ୍ୟାୟପାଳିକା, କୋରାପୁଟ

**କୋରାପୁଟ ଜିଲ୍ଲା ନ୍ୟାୟପାଳିକା** ବ୍ୟବସ୍ଥା ଓଡ଼ିଶାର ଜିଲ୍ଲା ପୁନର୍ଗଠନ ପରବର୍ତ୍ତୀ ନୂତନ କୋରାପୁଟ ଜିଲ୍ଲାର ଜିଲ୍ଲା ଅଦାଲତ, ଅନ୍ୟାନ୍ୟ ନିମ୍ନ ଅଦାଲତ ତଥା ସମ୍ପର୍କିତ ଭାଗିଦାରୀ ସଂସ୍ଥାନକୁ ନେଇ ଗଠିତ । ଏହାର ମୁଖ୍ୟାଳୟ କୋରପୁଟ ଜିଲ୍ଲାର ଜୟପୁର ସହରରେ ଅବସ୍ଥିତ ।

## ଇତିହାସ 
ଓଡିଶା ସରକାରଙ୍କ ଆଇନ ବିଭାଗ ଦ୍ୱାରା ଜାରି ହୋଇଥିବା ନୋଟିଫିକେସନ୍ ନମ୍ବର ୧୦୨୨୫, ତାରିଖ ୧୭.୧୨.୧୯୫୨ ଅନୁଯାୟୀ, କୋରାପୁଟ ଜିଲ୍ଲାର ଜୟପୁରଠାରେ ସେସନ୍ସ ଜଜ୍ ଅଦାଲତ ୧ ଜାନୁଆରୀ, ୧୯୫୩ ଠାରୁ ପ୍ରତିଷ୍ଠା କରାଯାଇଥିଲା । ଶ୍ରୀ ଅନନ୍ତରାମ ଗୁରୁ, B.L. ଜୟପୁରର ଏହି ଅବିଭକ୍ତ କୋରାପୁଟ ଜିଲ୍ଲାର ପ୍ରଥମ ଜିଲ୍ଲା ଜଜ୍ ଭାବରେ ନିଯୁକ୍ତ ହୋଇଥିଲେ । ଓଡ଼ିଶା ଉଚ୍ଚ ନ୍ୟାୟାଳୟର ମାନ୍ୟବର ମୁଖ୍ୟ ନ୍ୟାୟାଧୀଶ ଶ୍ରୀ ଜଷ୍ଟିସ୍‌ ବୀର କିଶୋର ରାୟ, ଜୟପୁର ଜିଲ୍ଲା ଏବଂ ସେସନ୍ସ କୋର୍ଟର ପୁରୁଣା କୋଠା ଉଦ୍‌ଘାଟନ କରିଥିଲେ । ତା'ସହିତ, ନୋଟିଫିକେସନ୍ ନମ୍ବର ୧୦୨୨୩, ତାରିଖ ୧୭.୧୨.୧୯୫୨, ନୋଟିଫିକେସନ୍ ନମ୍ବର ୨୭୫୭, ତାରିଖ ୩୦.୦୫.୧୯୫୮ (ଓଡିଶା ସରକାରର ଆଇନ ବିଭାଗ, ଭୁବନେଶ୍ଵର) ଏବଂ ନୋଟିଫିକେସନ୍ ନମ୍ବର 14782, ତାରିଖ 19.05.1957 (ଓଡିଶା ସରକାରର ଗୃହ ବିଭାଗ, ଭୁବନେଶ୍ଵର) ଅନୁଯାୟୀ, ଜୟପୁରର ମୁନସିଫ-କମ୍-ଏସଡିଜେଏମ୍ କୋର୍ଟ ୧ ଜାନୁଆରୀ, ୧୯୫୩ ଠାରୁ ପ୍ରତିଷ୍ଠା କରାଯାଇଥିଲା । ତେବେ ସେପ୍ଟେମ୍ବର ୧୦, ୨୦୨୧ରେ ଜୟପୁରଠାରେ କୋରାପୁଟ ନ୍ୟାୟିକ ବିଭାଗର ନୂତନ କୋଠା ଉଦ୍‌ଘାଟିତ ହୋଇଯାଇଛି ।

ଓଡ଼ିଶା ସରକାରଙ୍କ ଦ୍ଵାରା ଜିଲା ପୁନର୍ଗଠନ ହେବା ପରେ ପୂର୍ବତନ(ଅବିଭକ୍ତ) କୋରାପୁଟ ଜିଲ୍ଲା ଚାରିଟି ଜିଲ୍ଲାରେ ବିଭକ୍ତ ହେଲା – ନବରଙ୍ଗପୁର, ରାୟଗଡ଼ା, ମାଲକାନଗିରି ଏବଂ କୋରାପୁଟ । ବର୍ତ୍ତମାନ, ମୂଳ କୋରାପୁଟ ନ୍ୟାୟପାଳିକାରୁ ଅନ୍ୟ ତିନୋଟି ନ୍ୟାୟିକ ଜିଲା ଭିନ୍ନ ହୋଇଛି ଏବଂ ନବରଙ୍ଗପୁର ନ୍ୟାୟପାଳିକା, ରାୟଗଡ଼ ନ୍ୟାୟପାଳିକା ଏବଂ ମାଲକାନଗିରି ନ୍ୟାୟପାଳିକା ଯଥାକ୍ରମେ ୨୨ ଅକ୍ଟୋବର ୨୦୧୧, ୭ ଜୁଲାଇ ୨୦୧୨ ଏବଂ ୨୦ ଏପ୍ରିଲ ୨୦୧୩ ଠାରୁ ଅଲଗା କାର୍ଯ୍ୟକ୍ଷମ ହୋଇଛି ।

## ଗଠନ 
ଜିଲ୍ଲା ନ୍ୟାୟପାଳିକା ଭାରତର ଜିଲ୍ଲା ସ୍ତରରେ ରହିଥିବା ନ୍ୟାୟପ୍ରଣାଳୀକୁ ସୂଚିତ କରେ । ଏହା ନ୍ୟାୟପାଳିକାର ପ୍ରଥମ ସ୍ତର ଅଟେ । କୋରାପୁଟ ଜିଲ୍ଲା ନ୍ୟାୟପାଳିକାର ଶୀର୍ଷରେ ଜିଲ୍ଲା ଓ ଦୌରା ବିଚାରପତିଙ୍କ ଅଦାଲତ ରହିଥିବା ବେଳେ କୋରାପୁଟ ସଦର ମହକୁମା, ଜୟପୁର ତଥା ଜିଲ୍ଲାର ବିଭିନ୍ନ ସ୍ଥାନରେ ଅନେକ ଦେୱାନୀ ତଥା ଫୌଜଦାରୀ ଅଧସ୍ତନ ଅଦାଲତ ରହିଅଛି । ଜିଲ୍ଲା ବିଚାରପତିଙ୍କ ପ୍ରଶାସନିକ ନିୟନ୍ତ୍ରଣରେ ସମସ୍ତ ନିମ୍ନ ସମସ୍ତ ଅଦାଲତ କାର୍ଯ୍ୟ କରେ । ତେବେ ସମସ୍ତ ବିଚାରପତି ଓଡ଼ିଶା ଉଚ୍ଚ ନ୍ୟାୟାଳୟର ଅଧିନରେ କାର୍ଯ୍ୟ କରନ୍ତି । ଜିଲ୍ଲା ବିଚାରପତି ତଥା ଅନ୍ୟାନ୍ୟ ବିଚାରପତିଙ୍କୁ ଓଡ଼ିଶା ଉଚ୍ଚ ନ୍ୟାୟାଳୟ ନିଯୁକ୍ତି ଦିଅନ୍ତି ଏବଂ ଜିଲ୍ଲାର ସମସ୍ତ ଅଦାଲତରେ କାର୍ଯ୍ୟ କରୁଥିବା କର୍ମଚାରୀଙ୍କୁ ଜିଲ୍ଲା ବିଚାରପତି ନିଯୁକ୍ତି ଦିଅନ୍ତି ।

### ଅଦାଲତ ସମୂହ 
### ଜିଲ୍ଲା ଅଦାଲତ 
ଜିଲ୍ଲ ପୁନର୍ଗଠନ ପରେ ୭।୭।୨୦୧୨ ସୁଦ୍ଧା ମୂଳ କୋରାପୁଟ ଜିଲାରୁ ଅନ୍ୟ ତିନୋଟି ନ୍ୟାୟିକ ଜିଲା ଅଲଗା ହୋଇଗଲେ । ପ୍ରାରମ୍ଭରୁ କୋରାପୁଟ ଜିଲ୍ଲାର  ଜିଲ୍ଲା ଓ ଦୌରା ବିଚାରପତିଙ୍କ ତାଲିକା ନିମ୍ନରେ ଦିଆଯାଇଛି ।

### ଅନ୍ୟାନ୍ୟ ଅଦାଲତ 
# ପରିବାର ଅଦାଲତ, ଜୟପୁର
# ଅତିରିକ୍ତ ଜିଲ୍ଲା ଅଦାଲତ, ଜୟପୁର
# ସ୍ଵତନ୍ତ୍ର ବିଚାରପତି (ଭିଜିଲାନ୍‌ସ୍‌), ଜୟପୁର
# ଅତିରିକ୍ତ ଜିଲ୍ଲା ବିଚାରପତି ତଥା ପୋକ୍ସୋ (POCSO),ଆଇନ ଅଧିନରେ ସ୍ଵତନ୍ତ୍ର ବିଚାରପତିଙ୍କ ଅଦାଲତ, କୋରାପୁଟ, ଜୟପୁର
# ଆଡ୍‌-ହକ ଅତିରିକ୍ତ ଜିଲ୍ଲା ଅଦାଲତ, ଜୟପୁର
# ମୁଖ୍ୟ ବିଚାର ବିଭାଗୀୟ ଦଣ୍ଡାଧିକାରିଙ୍କ ଅଦାଲତ, କୋରାପୁଟ, ଜୟପୁର
# ଦେୱାନି ଅଦାଲତ (ବରିଷ୍ଠ ବିଭାଗ) ତଥା ସହକାରୀ ସେସନ ବିଚାରପତି (ମହିଳା), ଜୟପୁର
# ସବ ଡିଭିଜନାଲ ଜୁଡିସିଆଲ ମାଜିଷ୍ଟ୍ରେଟଙ୍କ ଅଦାଲତ, ଜୟପୁର
# ଦେୱାନି ଅଦାଲତ (ବରିଷ୍ଠ ବିଭାଗ), କୋରାପୁଟ, ଜୟପୁର
# ଅତିରିକ୍ତ ଜିଲ୍ଲା ଅଦାଲତ, କୋରାପୁଟ, 
# ଦେୱାନି ଅଦାଲତ (ବରିଷ୍ଠ ବିଭାଗ), କୋରାପୁଟ
# ଦେୱାନି ଅଦାଲତ (କନିଷ୍ଠ ବିଭାଗ), କୋରାପୁଟ
# ସ୍ଵତନ୍ତ୍ର ବିଚାର ବିଭାଗୀୟ ଦଣ୍ଡାଧିକାରୀ, କୋରାପୁଟ
# ସବ ଡିଭିଜନାଲ ଜୁଡିସିଆଲ ମାଜିଷ୍ଟ୍ରେଟଙ୍କ ଅଦାଲତ, କୋରାପୁଟ
# ଗ୍ରାମ ନ୍ୟାୟାଳୟ,ସେମିଳିଗୁଡା
# ରେଜିଷ୍ଟ୍ରାର ତଥା ସ୍ଵତନ୍ତ୍ର ଟ୍ରାକ ଅଦାଲତ, କୋରାପୁଟ, ଜୟପୁର
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, କୋଟପାଡ
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ବୋରିଗୁମା
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ଦଶମନ୍ତପୁର
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ଲକ୍ଷ୍ମୀପୁର
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ସେମିଳିଗୁଡା
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ଲମତାପୁଟ
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ଜୟପୁର(୧ମ)
# ପ୍ରଥମ ଶ୍ରେଣୀ ବିଚାର ବିଭାଗୀୟ ଦଣ୍ଡାଧିକାରୀ, ଜୟପୁର(୨ୟ)

#### ଭାଗିଦାରୀ ସଂସ୍ଥାନ 
# ଜିଲ୍ଲା ଆଇନ ସେବା ପ୍ରାଧିକରଣ, କୋରାପୁଟ, ଜୟପୁର
# ଜିଲ୍ଲା ବାର ଆସୋସିଏସନ, କୋରାପୁଟ, ଜୟପୁର
# ଫ୍ରଣ୍ଟ ଅଫିସ୍‌, କୋରାପୁଟ, ଜୟପୁର

## ଆଧାର 
ଶ୍ରେଣୀ:ଭାରତୀୟ ଆଇନ
ଶ୍ରେଣୀ:କୋରାପୁଟ ଜିଲ୍ଲା